Facebook .td_uid_2_60f153742e538_rand.td-a-rec-img{text-align:left}.td_uid_2_60f153742e538_rand.td-a-rec-img img{margin:0 auto 0 0} Il-Kulleġġ Ġan Franġisk Abela għad irid jindirizza numru ta' nuqqasijiet identifikati mill-Uffiċċju tal-Awditur Ġenerali ħames snin ilu. Ir-rapport ta' segwitu maħruġ fix-xahar li għadda juri li 60% tas-suġġerimenti mressqin mill-Uffiċċju tal-Awditur Ġenerali fl-2016 ġew implimentati mill-Kulleġġ. L-għan tal-verifika li saret fl-2016 kien li tiddetermina jekk kienx hemm mekkaniżmi ta' kontroll intern marbutin mas-salarju u l-benefiċċji finanzjarji tal-impjegati fil-Kulleġġ. Il-problema prinċipali Skont ir-rapport tal-2016, it-tranżazzjonijiet finanzjarji tal-Kulleġġ u tal-Università ta' Malta jitniżżlu flimkien. L-Uffiċċju tal-Awditur Ġenerali rrefera għall-avviż legali relevanti li juri li l-Kulleġġ jaqa' taħt ir-responsabbiltà tal-Ministru u għandu bord separat ta' tmexxija. It-tmexxija tal-Kulleġġ kellha tfittex parir legali dwar dan. Sal-aħħar ta' Jannar 2021, din is-sitwazzjoni baqgħet ma nbidlitx. Nuqqas ta' kontroll fuq is-sahra Sal-2016, is-sahra kienet tiġi approvata wara li x-xogħol ikun sar, u mhux qabel. Xi drabi, is-sigħat żejda ma kinux jitniżżlu fuq formoli ta' attendenza uffiċjali u l-unika dokumentazzjoni li seddqet il-ħlas maħruġ kienet notifika individwali mibgħuta mill-impjegati. L-uffiċċju tas-salarji ma setax iwettaq il-verifikazzjoni meħtieġa qabel jiġi pproċessat il-ħlas. Fl-2016 l-Uffiċċju tal-Awditur Ġenerali ssuġġerixxa wkoll li tibda tintuża sistema awtomatizzata li tirreġistra l-attendenza tal-impjegati. Dawn in-nuqqasijiet ġew indirizzati parzjalment. It-talba għas-sahra mhix qiegħda ssir dejjem b'mod uffiċjali. Xi drabi, l-approvazzjoni tas-sahra tkun mingħajr data jew tinħareġ wara li jsir ix-xogħol. Is-sistema awtomatizzata tal-attendenza bdiet tintuża wara l-verifika tal-2016. In-nuqqasijiet fl-approvazzjoni tal-benefiċċji finanzjarji Tliet membri tal-istaff akkademiku tħallsu €11,327 bejniethom għas-servizz tagħhom meta fasslu, immarkaw u rrevedew il-karti tal-eżamijiet tal-matrikola. Minkejja li r-rati tal-ħlas għandhom jiġu awtorizzati uffiċjalment, ma kien hemm l-ebda prova ta' din l-approvazzjoni. Fil-Kulleġġ, il-kordinaturi tas-suġġetti jistgħu jerġgħu jinħatru wara li jgħaddi l-perjodu ta' erba' snin. Xi drabi, il-ħatra mill-ġdid tal-istess persuna ma kinitx issir bid-dokumentazzjoni meħtieġa. Il-kordinaturi jirċievu suppliment finanzjarju ta' €600 iżda l-ebda dokumentazzjoni li tawtorizza dan il-ħlas ma ġiet ippreżentata fl-2016. Dawn in-nuqqasijiet ma ġewx indirizzati b'mod sħiħ. Ir-rati ta' remunerazzjoni jew benefiċċji supplimentari għadhom s'issa ma ġewx awtorizzati uffiċjalment. Is-sottomissjoni ta' dokumenti L-FS3 u l-FS7 tal-impjegati kollha kellhom jintbagħtu lid-Dipartiment tat-Taxxi Interni sal-15 ta' Frar 2017. Madankollu, xi formoli tal-FS3 kieku ddatati 30 ta' Marzu 2017. Dan lanqas ma ġie indirizzat mill-Kulleġġ għaliex il-formoli baqgħu ma jiġux sottomessi sad-dati stipulati. Nuqqas ta' kontroll fuq fondi akkademiċi Id-dokumenti neċessarji li juru kif intefqu l-flus mill-Fondi għar-Riżorsi Akkademiċi mhux dejjem kienu disponibbli. L-Uffiċċju Finanzjarju tal-Kulleġġ għandu jagħmel verifiki spontaji sabiex jassigura li l-infiq isir skont ir-regolamenti u l-proċeduri stabbiliti, iżda l-ebda evidenza ma tikkonferma li dawn il-verifiki jsiru. Fl-2016 l-Uffiċċju tal-Awditur Ġenerali ħeġġeġ li ssir verifikazzjoni regolari tar-rapporti tal-infiq. Barra minn hekk, id-dokumenti mehmużin mar-rapporti tal-infiq kellhom jiġu ċċekkjati kif jingħataw lill-Uffiċċju tal-Immaniġġjar u l-Iżvilupp tar-Riżorsi Umani, qabel ma l-persuna tiġi kkumpensata finanzjarjament. Dan ma ġiex indirizzat għalkollox. Skont rapport maħruġ mill-Funzjoni ta' Verifika Interna fl-Università, l-Uffiċċju tal-Finanzi fil-Kulleġġ m'għandux biżżejjed riżorsi sabiex iwettaq verifiki regolari fuq il-Fondi għar-Riżorsi Akkademiċi. Minkejja dan, it-tim intern tal-verifika beda jwettaq xi eżerċizzji ta' verifika matul is-sena. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f153742e800_rand.td-a-rec-img{text-align:left}.td_uid_3_60f153742e800_rand.td-a-rec-img img{margin:0 auto 0 0}